Z A P I S N I K
6. sjednice Vijeća Mjesnog odbora Savica Šanci održane 5. studenog 2021.
u prostorijama Mjesnog odbora Savica Šanci, I. Savica 2, s početkom u 18 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Danijel Škrlec, Ivana Carević, Marijo Pisk.

Zapisnik vodi: Ivana Carević

Dodatno je na jednom dijelu sjednice prisustvovala i gđa Martina Đurić Jarić kao predstavnica suvlasnika na ulazima zgrade u Ulici grada Chicaga br. 25 i 27 (vidi točku 10.)

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Podnesene su primjedbe na zapisnik od strane Ivane Carević putem e-maila na dan 4. studenog 2021. godine. Nakon rasprave Vijeće prihvaća tekst Zapisnika 5. sjednice održane 15. listopada 2021.

Predložene su dodatne točke dnevnog reda i to redom: 
· od strane Gospave Rakitić: Prijedlog zaključka o postavljanju znaka zabrane prolaska za kamione od 6,5 t u Pokupskoj ulici; 
· od strane Tomislava Brkića: Prijedlog zaključka za premještanje znaka zabrane prolaska za kamione od 3,5 t u I. Savica
· od strane Ivane Carević: Prijedlog zaključka za očevid i sanaciju na raskrižju Ulica I. gardijske brigade Tigrovi i Ulice Nikole i Bože Bionde zbog zadržavanja vode uz rub nogostupa

Nakon rasprave u kojoj sudjeluju svi članovi Vijeća, Vijeće jednoglasno prihvaća da se dani prijedlozi uvrste kao točke dnevnog reda, te se utvrđuje


D N E V N I     R E D:
1. Prijedlog zaključka o izmjeni financijskog plana Mjesnog Odbora Savica Šanci za 2021.
2. Prijedlog zaključka o prilagodbi pješačkih prijelaza osobama s invaliditetom i smanjene pokretljivosti
3. Prijedlog zaključka o postavi uzdignute plohe u Ulici grada Chicaga 7-9
4. Prijedlog zaključka o promjeni početne stanice autobusne linije 218
5. Prijedlog zaključka o sanaciji raskrižja Ulice I. gardijske brigade Tigrovi i Ulice Nikole i Bože Bionde 
6. Prijedlog zaključka o Prijedlogu programa asfaltiranja nerazvrstanih cesta I. reda na području Grada Zagreba u 2022.
7. Prijedlog zaključka o zahtjevu za zakup zemljišta k.č. 690/2 k.o. Žitnjak
8. Prijedlog zaključka o postavljanju znaka zabrane prometovanja kamiona 
9. Prijedlog zaključka o premještanju znaka zabrane prometovanja kamiona u Ulici I. Savica 
10. Izvješća, pitanja i prijedlozi.

Ad.1	Prijedlog zaključka o izmjeni financijskog plana Mjesnog Odbora Savica Šanci za 2021.

Članovi Vijeća primili su materijal uz poziv.
Vijeće jednoglasno, bez rasprave, donosi

ZAKLJUČAK O IZMJENI FINANCIJSKOG PLANA
Mjesnog Odbora Savica Šanci za 2021.

Članak 1.
U financijskom planu Mjesnog odbora Savica Šanci za 2021. , članak 1. mijenja se i glasi:

„PRIHODA:									1.671.403,00 KN
RASHODA:									1.671.403,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.671.403,00

	6711
	PRIHODI ZA FINANCIRANJE RASHODA POSLOVANJA
	1.671.403,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.671.403,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.566.103,00

	 
	ODRŽAVANJE JAVNIH ZELENIH POVRŠINA
	719.125,00

	 
	ODRŽAVANJE NERAZVRSTANIH CESTA
	846.978,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


Ad.2	Prijedlog zaključka o prilagodbi pješačkih prijelaza osobama s invaliditetom i smanjene pokretljivosti

Članovi Vijeća primili su materijal uz poziv.
Nakon rasprave u kojoj sudjelujeu Ivana Carević i Ivan Kuštra (brisanje „izdavanje rješenja“), Vijeće donosi

Z A K L J U Č A K
o prilagodbi pješačkih prijelaza osobama s invaliditetom i smanjene pokretljivosti



1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog ureda zatraži
· prilagodbu pješačkih prijelaza osobama s invaliditetom i smanjene pokretljivosti na slijedećim lokacijama (predložene lokacije označene su na slikama u prilogu 1 kao dio ovog zaključka):

· Ulica grada Chicaga – točka 1, 2 na slikama (4 prijelaza)
· Križanje Ul. Zdeslava Turića i Ul. grada Chicaga – točka 3 na slikama (4 prijelaza)
· križanje Ulice Zdeslava Turića i Ulice Davora Zbiljskog– točka 4 (4 prijelaza)
· Cijelo raskrižje Ulica Dane Duića, Ulica I. gardijske brigade Tigrovi i Ulica Frane Krste Frankopana – točka 5 (12 prijelaza)

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


Ad.3	Prijedlog zaključka o postavi uzdignute plohe u Ulici grada Chicaga 7-9

Članovi Vijeća primili su materijal uz poziv.
Nakon rasprave u kojoj sudjeluju svi članovi, Vijeće jednoglasno odbija Prijedlog zaključka o postavi uzdignute plohe u Ulici grada Chicaga 7-9.



Ad.4	Prijedlog zaključka o promjeni početne stanice autobusne linije 218

Članovi Vijeća primili su materijal uz poziv.
Nakon rasprave u kojoj sudjeluju svi članovi Vijeća, većinom glasova (6 protiv, 1 suzdržana) odbija se Prijedlog zaključka o promjeni početne stanice autobusne linije 218.



Ad. 5 Prijedlog zaključka o sanaciji na raskrižja Ulice I. gardijske brigade Tigrovi i Ulice Nikole i Bože Bionde 

Ivana Carević upoznaje članove Vijeća o problematici na raskrižju Ulice I. gardijske brigade Tigrovi i Ulice Nikole i Bože Bionde. 
Bez rasprave, Vijeće jednoglasno donosi

Z A K L J U Č A K
o sanaciji raskrižja Ulice I. gardijske brigade Tigrovi i Ulice Nikole i Bože Bionde  

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda zatraži

· očevid i sanaciju raskrižja Ulice I. gardijske brigade Tigrovi i Ulice Nikole i Bože Bionde zbog zadržavanja vode uz rub nogostupa nakon kišnog vremena

1. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


Ad. 6 Prijedlog zaključka o  Prijedlogu programa asfaltiranja nerazvrstanih cesta I. reda na području Grada Zagreba u 2022.

Članovi Vijeća primili su materijal uz poziv.
Vijeće jednoglasno bez rasprave donosi

Z A K LJ U Č A K

o  Prijedlogu programa asfaltiranja nerazvrstanih cesta I. reda na području Grada Zagreba u 2022.

1. Vijeće Mjesnog odbora Savica Šanci suglasno je s programa asfaltiranja nerazvrstanih cesta I. reda na području Grada Zagreba u 2022.

2. Ovaj će zaključak biti upućen Vijeću Gradske četvrti Peščenica-Žitnjak.


Ad 7. Prijedlog zaključka o zahtjevu za zakup zemljišta k.č. 690/2 k.o. Žitnjak

Članovi Vijeća primili su materijal 4.studenog 2021. putem maila.
Nakon rasprave u kojoj sudjeluju Tomislav Brkić, Marijo Pisk, Danijel Škrlec, Ivana Carević i Ivan Kuštra, Vijeće jednoglasno donosi 

Z A K L J U Č A K
o zahtjevu za zakup zemljišta k.č. 690/2 k.o. Žitnjak

1. Vijeće Mjesnog odbora Savica Šanci je na 4. sjednici Vijeća održanoj 6. rujna 2021.  jednoglasno donijelo Zaključak o izgradnji nogostupa od križanja Velikogoričke s ul. Savica I do križanja sa Capraškom ulicom (čestice 690/1 i 690/2) .

2. Vijeće Mjesnog odbora Savica Šanci je suglasno s davanjem u zakup predmetnog zemljišta, ali samo ako se predmetno zemljište koristi u poljoprivredne svrhe, ne i za potrebe autopraonice. U slučaju promjene načina korištenja zemljišta (za potrebe autopraonice) Vijeće predlaže raskid ugovora o zakupu.

3. Ovaj Zaključak dostavit će se Vijeću gradske četvrti Peščenica – Žitnjak na daljnje postupanje.


Ad. 8 Prijedlog zaključka o postavljanju znaka zabrane prometovanja kamiona

Gospava Rakitić upoznaje članove Vijeća s problematikom u Pokupskoj ulici. Dodatno je utvrđeno da je o navedenom donesen zaključak na 45. sjednici Vijeća Mjesnog odbora Savica Šanci 23. veljače 2021.
Nakon rasprave u kojoj sudjeluju Marijo Pisk, Daniel Škrlec, Ivana Carević, Gospava Rakitić, Tomislav Brkić i Ivan Kuštra, Vijeće jednoglasno donosi 

Z A K LJ U Č A K
o postavljanju znaka zabrane prometovanja kamiona

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet zatraži očevid na terenu kako bi se utvrdila potreba i mogućnost  postavljanja znaka zabrane prometovanja kamiona težine iznad 7,5 t na raskrižju Pokupske i I. Savice ili Pokupske i Radničke ulice.

2. Kod očevida na navedenoj lokaciji potrebno je pozvati/kontaktirati članove Vijeća Mjesnog odbora. 

3. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje. 



Ad 9. Prijedlog zaključka o premještanju znaka zabrane prometovanja kamiona u Ulici I. Savica 
Tomislav Brkić upoznaje članove Vijeća oko problematike u ulici I Savica.
Nakon rasprave u kojoj sudjeluju Tomislav Brkić, Marijo Pisk i Ivan Kuštra, Vijeće jednoglasno donosi 

Z A K L J U Č A K
o premještanju znaka zabrane prometovanja kamiona u Ulici I. Savica 

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda zatraži

· očevid i premještanje znaka zabrane prometovanja kamiona u Ulici I. Savica s kućnog broja 61 na kućni broj 16 zbog slabe vidljivosti znaka na postojećoj lokaciji.

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.



Ad 10.Izvješća, pitanja i prijedlozi

· Predstavnica stanara zgade u Ulici grada Chicaga br. 25 i 27 gđa Martina Đurić Jarić obavještava članove Vijeća kako nemaju predviđene prostore za odlaganje komunalnog otpada. Predstavnica stanara više puta upućivala je na navedenu problematiku Zagrebačku čistoću, no do konačnog rješenja nije se došlo. Predstavnica stanara zatražila je da se službeno odredi gradska površina od strane nadležnih ureda na kojoj bi bili postavljeni kontejneri za navedene ulaze. Uređenje prostora (natkrivanje kontejnera) napravljeno bi bilo od strane vlasnika stanova na navedenim kućnim brojevima. Dogovoreno je da će se do sljedeće sjednice dati prijedlozi lokacija postavljanja kontjenera, te u skladu s tim donijetii prijedlog zaključka.
· Dobiveno je rješenje od strane Gradskog ureda za prostorno uređenje, izgradnju Grada, graditeljstvo, komunalne poslove i promet kojim se odobrava građanima MO Savica Sanci, da na javnim zelenim površinama u sklopu inicijative ,,Zasadi drvo ne budi panj", izvrše sadnju 3 (tri) stabla 
· Predsjednik mailom 17. listopada 2021. šalje raspored dežurstva do kraja 2021. godine
· Dobiven je trenutačni status kapitalnih investicija (nadogradnja OŠ Borovje i gradnja vrtića na Borovju) za MO Savica Šanci, poslan mailom 27. listopada 2021. godine: „Nastavno na vaše traženje informacija o statusu projekata izgradnje dječjeg vrtića u naselju Borovje i dogradnje Osnovne škole Borovje, izvješćujemo Vas slijedeće: Gradski ured za obrazovanje je u tijeku 2021. godine naručio idejni projekt dogradnje od autora projekta Osnovne škole Borovje arhitekta Tina Svena Franića. Idejni projekt  je izrađen i prihvaćen od strane našeg Ureda i ravnateljice Osnovne škole Borovje, te je prema Gradskom uredu za prostorno uređenje, izgradnju Grada, graditeljstvo, komunalne poslove i promet upućen zahtjev za uvrštavanje projekta dogradnje Osnovne škole Borovje (nastavak aktivnosti projektiranja i početak izgradnje) u prijedlog Programa radova kapitalnih ulaganja u objekte za  društvene djelatnosti i sanaciju i građenje objekata oštećenih u potresu u  Gradu Zagrebu za 2022. godinu. Vezano za upit o izgradnji dječjeg vrtića u naselju Borovje, izvješćujemo Vas da je Gradski ured za obrazovanje u prijedlog istog Programa uvrstio nastavak aktivnosti na izgradnji Dječjeg vrtića Borovje koji obuhvaća izradu projektne dokumentacije, ishođenje građevinske dozvole i početak radova na izgradnji objekta.“
· Dodatno članovi Vijeća raspravljaju o problematici nedostatka parkirališta te o pojavi neugodnih mirisa na prostorima mjesnog odbora.

Od pojedinih članova Vijeća dodatno je zatraženo slijedeće:
· Zatraženo je uređenje živice koja graniči s javnim nogostupom u ulici I Savica od kućnog br. 30 do kć.br. 107 (zatražio Tomislav Brkić). 
· Zatražena je sanacija stupića ispred kioska na raskrižju Ulice Zdeslava Turica i Ulice garda Chicaga (zatražio Tomislav Brkić)
· Ponovo je zatražen status uređenja prometne infrastrukture koji se vide preko Informacijskog sustava prostornog uređenja za Miševečku ulicu kod crvene zgrade i produžetak Ulice Nikole i Bože Bionde (zatražila Ivana Carević) koji je zatražen i na 3. sjednici, ali još odgovor nije dobiven.
· Dodatno je zatraženo do strane vijećnika Marijo Piska da predsjednik pošalje požurnicu/dopis za uklanjanje uzdignute plohe Velikogorička – Mraclinska kć.br.1. o čemu je Vijeće donijelo zaključak na 3. sjednici održanoj 25. kolovoza 2021.


Ovim je dnevni red sjednice iscrpljen.
Predsjednik zaključuje sjednicu u 19:45 sati.

Predložen je datum iduće sjednice: 13. prosinca 2021. u 18h. 
Zapisnik sastavio: Daniel Škrlec


KLASA:026-02/21-02/1962
URBROJ:251-06-11-1113-21- 2
Zagreb, 5. studenog 2021.


Predsjednik Vijeća Mjesnog odbora Savica Šanci

                                                                                                     Daniel Škrlec





1. PRILOG 1 LOKACIJE pješačkih prijelaza koje se trebaju prilagoditi osobama s invaliditetom i smanjene pokretljivosti kao sastavni dio zaključka

